钦定古今图书集成/明伦汇编/氏族典/第343卷 > 刘之勃
## 钦定古今图书集成/明伦汇编/氏族典/第343卷 > 刘之勃

按《明外史刘之勃传》：“之勃字安侯，凤翔人。崇祯七年
进士，授行人，擢御史，出按四川。时张献忠大破川中
郡邑，闻都城失守，人心益恟惧。举人杨锵、刘道贞等
谋拥蜀王至澍监国。之勃不可，与巡抚龙文光等分
陴拒守。总兵官刘镇藩出战而败。城陷，蜀王率妃妾
投井死，镇藩赴水死。之勃被执，大骂而死。”